নরসিংহ মেহতা
নরসিংহ মেহতা বা নরসিংহ ভগত ছিলেন ভারতের গুজরাটের ১৫ শতকের একজন কবি- সন্ত যিনি গুজরাটি ভাষার প্রথম কবি বা আদি কবি হিসাবে সম্মানিত। নরসিংহ মেহতা নগর ব্রাহ্মণ সম্প্রদায়ভু্ক্ত ছিলেন। নরসিংহ কৃষ্ণের ভক্ত হয়েছিলেন। ভক্তি বা কৃষ্ণের প্রতি ভক্তিমূলক কাব্য রচনায় তাঁর জীবন উৎসর্গ করেছিলেন। তার ভজন গুজরাট ও রাজস্থানে পাঁচ শতাব্দীরও বেশি সময় ধরে জনপ্রিয়। সবচেয়ে লক্ষণীয় যে, তার রচনা বৈষ্ণব জন তো মহাত্মা গান্ধীর প্রিয় ছিল এবং সারা ভারতে স্বাধীনতা সংগ্রামীদের কাছে জনপ্রিয় হয়ে ওঠে।